Soru Benedittina (29 ta' Diċembru 1806 - 25 ta' Frar 1855) Marija Adeodata Pisani twieldet f'Napli fid-29 ta' Diċembru 1806, u ngħatat l-isem ta' Marija Tereża. Il-ġenituri taghha kienu l-Baruni Benedetto Pisani Mompalao Cuschieri, Malti, u Vinċenza Carrano minn Napli. Missierha kellu l-vizzji tax-xorb u mhux kollox deher ward u żahar bejn l- omm u l-missier tant li dawn kellhom jisseparaw meta Marija Tereża kienet għadha tarbija. Minħabba f'hekk spiċċat titrabba minn nannitha, omm missierha, Eliżabetta Mamo Mompalao Cuschieri li-żergħet fiha twemmin reliġjuż sod. Din rabbietha sakemm Marija Tereża għalqet għaxar snin għax nannitha mietet. Minħabba f'hekk Marija Tereża ntbagħtet f'kulleġġ tal-bniet f'Napli sakemm għalqet 17-il sena. Milli jidher missierha kellu xi inkwiet urnstab ħati talli kien imdaħhal f'rewwixta kontra r-re. Ġie kkundannat għall-mewt, iżda billi kien ċittadin Ingliż, kien deportat lejn Malta. Ta' 19-il sena hi ġiet Malta għal kollox flimkien ma' ommha u marru joqogħdu r-Rabat. Ommha kemm-il darba ppruvat issibilha għarus biex tiżżewweġ, iżda hi qatt ma riedet. Kienet xebba miġbura ġewwa darha, barra qatt ma fittxitu ħlief biex tmur il-knisja. Ma' missierha ltaqgħet bosta drabi u dejjem ġabitlu rispett. Hafa kienu jammiraw il-ħajja eżemplari tagħha għax ċerta qdusija ġa kienet tidher fiha. Marija Tereza kienet issib il-għaxqa tagħha titlob fil-Knisja ta' San Mark li l- Agostinjani għandhom fir-Rabat. Kien proprju f'din il-Knisja quddiem ix-xbiha tal- Madonna tal-Parir it-Tajjeb, li ħasset is-sejħa li tidħol soru. Ommha ma ħaditx gost b'din id-deċiżjoni ta' binthau għalhekk ġegħlitha tistenna sena biex tkun żgura mill-pass'li kienet se.tieħu. Marija Tereża baqgħet deċiża u daħlet fil-monasteru klawstrali ta' San Pietru fl-Imdina. Fil-monasteru sabet ħajja ta' talb, xogħol, silenzju u ubbidjenza. Hawn ingħatat l-isem ta' Marija Adeodata. Fit-8 ta' Marzu 1830 hi għamlet il-professjoni reliġjuża u b'hekk ċaħdet id-dritt għall-eredità. F'dan iż-żmien hi ngħatat diversi karigi fosthom dik ta' Badessa. F'din l-ogħla kariga f'monasteru hi saħħet ir-riforma dwar il-ħajja komunitarja b'aktar osservanza lejn ir-regoli monestiċi. Dan il-pass ma ngħoġobx mis-sorijiet kollha. Kariga oħra ta' ċerta responsabilità kienet dik ta' majjistra tan-novizzi. Hawn hi ħeġġet lin-novizzi fl-osservanza stretta tar-regola u fit-talb. Adeodata mietet minħabba mard tal-qalb fil-25 ta' Frar 1855, fl-età ta' 48 sena. Dakinhar li mietet hija niżlet għall-ewkaristija fil-kappella tal-kunvent. Dan għamlitu kontra l-parir tat-tabib wara li bi tbatija tellgħuha f'kamritha u mietet f'sodditha tħaddan il-kurċifiss. Hija ndifnet fil-knisja tal-monasteru stess. In-nies mill-ewwel żammewha bħala qaddisa u ħafna stqarru li kellhom fejqan mirakoluż meta rrikorrew għall-interċessjoni tagħha. Venera Programm tal-Festa 2001 l l 3)